cyanic-selkie/wikianc huggingface dataset:
Estanislao Martín
En el IV Congressu dela hormación, celebrau en otubri de 2014 en Méria, hue relegíu comu segretariu general.
Gamelan
Varieáis de conjuntus de gamelan
Las variantis s'agrupan geograficaenti, juendu la principal división la que se da entre los estilus de los balinesis, los javanesis y los sundanesis. Los gamelan sundanesis s'associan a menú con el gamelan degung, un conjuntu sundanés qu'utiliða un subconjuntu d'istrumentus modificáus con un mou particulal de la escala pelog. Los gamelan balinesis se suelin associal a un virtuosismu y cambius velocis de tempu y dinámica del gamelan gong kebyar, el su estilu más conocíu. Algotrus estilus popularis balinesis encrúin el gamelan jegog y el kecak, tamién conocíu cumu el "cantu el monu".
Juera el nucliu principal de Java y Bali, los gamelan s'estendierun hestóricaenti a través del entrecambiu y intrés curtural u pol migracionis, surgiendu estilus nuevus. Los gamelan malayus (principalmenti de las regionis de Terengganu y Pahang) se diseñan de jolma similal a los javanesis menus en que carecin d'angunus istrumentus elaboráus y qu'están afináus en una escala slendro cuasi equidistanti en intervalus, a menú jiðiendu usíu d'un do u un si bemol occiental cumu la basi. Los imigrantis javanesis de Surinam tocan gamelan en un estilu autáu al de las aldeas del centru Java. El gamelan está relacionáu conos conjuntus kulintang de Filipinas. Tamién s'usan agora los gamelan en occidenti, encruyendu lo mesmu conjuntus tradicionalis cumu esprimentalis.
Isla de Faru
La Isla de Faru hue una pequeña isla Egitu assitiá frenti ala ciá d'Alejandria, uñia a tierra medianti una conessión artificial (Heptastadion).
Wikipedia en vascu
La Wikipedia en vascu es la eición de Wikipedia nesa luenga. Esminció a huncional el 7 de Noviembri de 2003 i en Noviembri de 2005 superó los 4.000 artículus. El 28 de Mayu de 2006 arcançó los 10.000 artículus. El 15 de Marçu de 2007 superó los 17.000 artículus i el 10 de Setiembri, los 20.000. El 6 d'Abril de 2008 arcançó los 25.000 artículus. . El 8 de noviembri de 2010 arcançó los 60.000 artículus. El 18 d'Abril de 2011 arcançó los 70.000 artículus.
El 22 de Mayu de 2011 la Wikipedia en vascu arcançó los 100.000 artículus.
Isla de Faru
Nangunas ocasionis, el nombri la isla apaici escrebiu cumu Pharos, qu'es la trascrición ingresa el nombri griegu, Φαρος, cuya correta trascrición al estremeñu es Faru.
Isla Isabel II
La Isla Isabel II horma cona "Isla del Congreso" i la "Isla del Rey", el archipiélagu de las Islas Chafarinas, praça de soberania española assitiá nel mari Mediterrániu, al norti del Reinu de Marruecus.
Puebración
Es la única isla abitá de las tres. En que llegó a tenel una puebración celcana a las mil presonas, oguañu namás se halla assitiá en ella una guarnición melital, amás de presonal del Menistériu el Meyu Ambienti d'España, pol sel las islas un Allegu Nacional protegiu pola riqueza las sus espéciis naturalis.
Edificacionis
La isla cuenta con deferentis edificacionis de caraiti castrensi. Amás, cuenta con edificius comu l'Elésia de Nuestra Señora la Concepción (elésia de navi única d'alreol de doscientus cincuenta metrus quairaus) i la Torre de la Conquista, dambas las dos de metá del sigru XIX, amás dun faru, costruiu a lo primeru del sigru XX.
Corbin Bleu
Corbin Bleu Reivers (Hebreru 21, 1989) es un compositol, produtol, músicu i cantanti americanu.
Moira Kelly
Moira Kelly (6 marçu de 1968) es una atrís. Hue la voz de Nala en The Lion King (1994).
Panamá
La Repúbrica de Panamá, es un país d'América Central que hazi arrayu al oesti con Costa Rica, al esti con Colombia, al norti con el Mari Caribi i al sul, con el Océanu Pacíficu.
Nel su territoriu s'encuentra el Canal de Panamá, el cual facilita la comunicación entri las costas del Océanu Atlánticu i el Océanu Pacíficu. Drentu del país tamién s'assitía la Zona Libri de Colón, la zona franca más grandi de toa América i la segunda más grandi del mundu.
Club Polideportivo Monesterio
Club Polideportivo Monesterio es un equipu fubu d'España, de la ciá de Monesteriu en Estremaúra. Ubu el su hundaeuru en 1973 i hugará la tempurá desotra ena Rehional Preferenti.
Medinaceli
Medinaceli es un monicípiu assitiau ena província de Sória, en Castilla i Lión, España. Tien 710 abitantis nun ária e 205,37 qm² i una densiá de puebración de 3,46 ab./qm².
Estrés oxidativu
El estrés ossidativu es causau por un desequilibriu enti la produzión d'especis reactivas el ossígenu y la capacidá d'un sistema biológicu de decodifical ringla los reactivus intermeyus o reparal el dañu resultanti. Toäs las formas de vida mantienin un entornu reductor drentu de las sus células. Esti entornu reductor es preservau polas enzimas que mantienin el estau reducíu a través d'un constanti aporti d'energía metabólica. Desbalancis en esti estau normal redox puen causal efectus tóxicus a través la produzión de peróxidus y radicalis libris que dañan a tós los componentis la célula, incluyendu las proteínas, los lípidus y el ADN.
Efectus químicus y biológicus
Un aspectu particularmenti destructivu del estrés ossidativu es la produzión d'especis d'ossígenu reactivu, qu'incluyin los radicalis libris y los peróxidus. Argunas las menus reactivas d'estas especis (comu'l superóxidu) puen sel convertías por una reazión redox con metalis e transición u otrus compuestus e ciclu redox en quinonas, especi radical más agresiva que pué causal estensu dañu celular. La mayoría d'estas especis derivás del ossígenu se producin en un nivel baju en condicionis normalis e metabolismu aeróbicu y el dañu que causan a las células es reparau constantementi. Sin embargu, baju los gravis nivelis d'estrés ossidativu que causa la necrosis, el dañu produci agotamientu de ATP impidiendu la muerti celular por apoptosis controlá, provocandu que la célula muera liberandu al meyu numerosus compuestus citotóxicus.
Coalición Extremeña
Cualición Estremeña (anombrá ata el 2018 comu Cualición Extremeña PREx-CREx, nombri baxu el que s'encuentra registrada nel Ministerio del Interior, o PREx-CREx) es una federación de partíus d'Extremadura hormá pol Partido Regionalista Extremeño (PREx) i Convergencia Regionalista de Extremadura (CREx). De 2003 al 2011 se presentarun en cualición con el PSOE en tolos comicius electoralis autonómicus i generalis.
El Partido Regionalista Extremeño á defendíu, desde 2007, el caraiti nacional d'Estremaúra, igual al d'otras "nacionis" d'España i s'á definíu comu "estremeñista". Talis definicionis huerun acetás pol II Congressu Federal celebrau en noviembri de 2008 pareciendu nel su Manifiestu Políticu (EXTREMADURA ES UNA NACIÓN, con más de 350 años de historia), en tantu que ena su ponencia idiológica se definierun comu una federación de partidos [...] regionalista, socialdemocrata, federalista, aglutinadora y con tendencia centrista. Estanislao Martín hue relegíu como cordinaol general.
Enas elecciones autonómicas de 2015 concurrierun con el nombri de Extremeños encluyendu tamién partíus comu IPEX. En 2018 se costituirá hormalmenti comu partíu col nombri de Extremeños.
Lei
La lei (del latín lex, legis) es una norma jurídica dictá pol legislaol. Es izil, un precetu estableciu pola autoriá competenti, en que se manda o proibi algu en consonancia cona justicia. El su encumprimientu trai aparejá una sancion.
Las leis sonin delimitaoras del libri albedriu las pressonas endretu la socieá. Se puei izil que la lei es el control esternu qu'essesti pala conduta umana, en resumin, las normas que rigin la muestra conduta social. Constitui una de las fuentis del Derechu, ogañu considerá la prencipal, que pa sel espedia, es mestel una autoriá competenti, es izil, el órganu legislativu.
Aguzalapi
Un aguzalapi, es el estrumentu que se gasta pa afinal la maera i la punta grafitu destiná a escrebil dun lapi quandu ésta s'á engrosau pol sel usau u quandu el lapi es nuevu. Es endispensabri quandu se trata de dal caliá a la escrebiura, ya que normalmenti s'engrosa la punta el lapi con el su usiu. Dessistin aguzalapis de várius tipus i tamañus d'alcuerdu al grossol de los diversus lapis que dessistin.
El mas gastau es el aguzalapi portati, qu'es chiquininu con cerca de 2,5 centímetrus de tamañu i que nu tien denguna pieça movi. Tien una fina navaha que s'atornilla a una cubierta de prásticu u metal, qu'enclui un buracu pondi s'entrouci el lapi. Estus aguzalapis puein sel simpris u estal encluius nun envasi destinau a recogel las virutas sin guarreteal.
Atijus
Bitácura dun colecionista d'aguzalapis
Francisco de Orellana
Francisco de Orellana (Trujillu, 1511 – 1546) hue un esploraol i conquistaol estremeñu de la época de la coloniçacion española d'América. Participó ena conquista del empériu inca i, eno posteriol, hue nombrau gobernaol en deversas puebracionis. Al atrás de la cantiá de saqueus que derigió acia puebracionis nativas, se le consideró como unu los conquistaoris mas ricus de la época. En 1537 hundó la ciá de Guayaquil, la cual via siu destruia polos endígenas nativus en várias ocasionis i reassitiá por deferentis coloniçaoris españolis. Al añu siguienti recibió el títulu de Tenienti Gobernaol de Guayaquil. Alogu d'acabal la reconstrucion de la ciá ajiló pa Quitu i junta Gonzalo Pizarro organiçun una espedicion que terminaria con el descubrimientu del riu Amazonas.
Nicarágua
Nicarágua (Nicaragua en castellanu) es un país assitiau entri el Océanu Pacíficu al oesti i el Mari Caribi pol el esti. Hazi arrayu con Honduras al norti i con Costa Rica al sul. La su capital es Manágua.
Francisco de Orellana
Endespues de sobrevivil a la travesia del viaji pola Amazonia, golvió a España ondi hue acusau de traicion por cargus presentaus por Pizarro. Alugu de sel asueltu, organiçó otra espedicion, pero no contó con el capital ni cona aprevacion, por esta razon se dedicó a la pirateria i se derigió nuevamenti al Amazonas, ondi él i la huerça la su tripulacion espenun sin assitiamentu específicu a lo largu del riu.
José Antonio Primo de Rivera
José Antonio Primo de Rivera y Sáenz de Heredia (24 abril 1903 - 20 noviembri 1936) hue un pensaol políticu, abogáu i filósofu español, qu'estableci las ideas i ojetivus del Falangismu.
Era iju del milital i ditaol Miguel Primo de Rivera.
Moneas d'euru Grécia
Las moneas d'euru griegas prehentan un diseñu deferenti pa cá una las 8 caras. Toas huerun criás pol Georgios Stamatopoulos. Las moneas de minol valol arreprehentan barcus griegus, las de valol meyu presonahis griegus de nombreria i las de mayol valol sabulugaris d'estória i mitulohia griega. Apaicin en tolos diseñus las 12 estrellas de la UE i el añu d'emprentación.
Namás que las moneas griegas gastan un alfabetu destintu el latinu. El céntimu d'euru se llama ΛΕΠΤΟ (“LEPTO”), prural ΛΕΠΤΑ (“LEPTA”) en griegu, a la escontra d'algotras luengas qu'ilihun la parabra “cent”. La parabra “EURO” se escrebi ΕΥΡΩ en griegu.
Las moneas griegas án siu empreentás en deferentis paisis de la UE. Una letrina assitiá nuna las estrellas premiti entifical el pais nel que la mesma hue acuñá:
Estremaúra
Estremaúra (Extremaúra en a Fala i Extremadura en castellanu) es una comunidá autónoma d'España. Arraya al norti con Castilla i León (provincias de Salamanca i Ávila); al sul, con Andaluzia (provincias de Güelva, Sevilla i Córdoba); al esti con Castilla-La Mancha (provincias de Toleu i Ciá Real); i al oesti, con Portugal.
S'alcuentra devidía en dos provincias: Caçris (al norti) i Provincia de Badajós (al sul), huendu la su capital Méria.
Końskowola
Końskowola es una localiá polaca bandeá pol riu Kurówka que cuenta 2 207 abitantis (2015).
Estremaúra
Puebración i superficii
La puebración d'Estremaúra es de 1.086.373 abitantis (01/01/2006 huenti), assinque representa el 2,74% la puebración española (44.708.964 ab.).
La su densidá de puebración es mu baxa (25,81 ab/qm²) en comparancia cona española (84,42 ab/km²).
La província mas puebrá es Província de Badajós, con 673.474 abitantis, con una densiá puebración de 30,94 ab/km² i, la su supifícii, 21.766 km², es la província mas estensa d'España. En Caçris vivin 412.899 abitantis nuna supifícii de 19.868 qm², es la província mas estensa d'España alatrás de Badajós. La supifícii d'Estremaura es de 41.633 km². Los núclius urbanus mas emportantis pola su puebración son Badajós (143.748 ab, censu INE 2006), Caçris (90.218 ab, censu INE 2006), la conurbación Don Benitu-Villanueva la Serena (58.983 ab, censu INE 2006) i Méria(53.915, censu INE 2006).
La puebración estremeña, hormi el censu 1591 las províncias la Corona Castilla, era alreol de 540.000 abitantis i holmaban el 8% el total d'España. Nu se gorvió a hazel un nuevu censu de siguru hata el añu 1717, añu nel qual abian 326.358 abitantis.
Fosfatidilserina
Fosfatidilserina (abreviau DPT-L-Ser  o PS) es un componenti los fosfolípidus qu'usualmente se mantieni en la monocapa lipídica interior, en el lau citosólicu las membranas celularis gracias a una enzima llamá flipasa. Cuandu una célula sufri apoptosis, la fosfatidilserina ya no se limita a la parti citosólica la membrana, sinu tamién queä espuesta a la superfici la célula.
Estremaúra
Puebración i superficii
Dendi esta epoca, se produhu un umentu la puebración mas u menus costanti, hata la décaa los 60 del sigru XX (1.379.072 abitantis en 1960 ), dendi la qual esminció un descensu liheru la puebración pol mé la emigración a otrus paisis i rehionis d'España.
Fosfatidilserina
Investigación
L'anexina-A5 es una proteína natural con ávida afinidá pola fosfatidilserina. La anexina-A5 marcá permiti la visualización las células en los comienzus y meyaus d'estau d'apoptosis in vitro o in vivo. Otra proteína que se enlaza a la fosfatidilserina es la Mfge8.
Estremaúra
Climi
En heneral, se caraiteriza polos sus vranus calorosus i secus, con gran escasés de llúvias, i unus ibielnus largus i suavizaus pol mé la enfruéncia oceánica pola celcania a la costa alántica purtuguesa.
Temperaturas
Las temperaturas meias anualis várian entri 16 i 17 °C en añu en añu. Nel norti Estremaúra, las temperaturas meias (13 °C) son más baxas que nel sul (18 °C), los valoris van umentandu pogressivaenti a miia que s'abança pal sul hata llegal a enmeyacionis de Sierra Morena, ondi desminuin pol mé l'artol.
Duranti el vranu, la temperatura meia el mes de Húliu es mayol de 26 °C, aportandu a unas máisimas diurnas que cuelan los 40 °C. Es, pues, un vranu calorosu las cuyas temperaturas son mayoris de las qu'eberia tenel, se supón, pola su prossimiá al Alánticu. La latitú la rehión detelmina qu'el grau d'assolanáncia sea altu. Estu, casau cola enfruéncia el anticiclón de las Açoris i cola reucia artol meia la rehión (200–400 m), prevoca la elevá temperatura meia d'Estremaúra.
Los iviernus son suavis. Las temperaturas ibelnalis mas baxas se rustrin ena zonas de montañas artas (Sistema Central, Sierra Guaalupi i angunas árias de Sierra Morena), con una temperatura meia de 7,5 °C.
Precipitacionis
Las precipitacionis varian entri 450 i 500 litrus pol metru cuairau anualis. Las zonas de mayoris precipitacionis se correspondin con lugaris montañosus cumu las sierras el norti, la sierra e Guadalupi i Sierra Morena, ondi alicuandu s'alcançan los 1000 litrus. Las zonas ondi las precipitacionis son menoris son las de menol altol: Vegas Baxas de Guadiana.
Origin del nombri
Al tentu del origin el nombri "Estremaúra", dessistin varias ipótisis:
Es mestel tenel cudiau con nu confundila coa província purtuguesa llamá Estremadura, inque el orihin etimulóhicu seya el mesmu.
Paleolíticu inferiol
Las prebas de preséncia umana mas antíguas el atual territoriu d'Estremaúra datan el Paleulíticu inferiol. Enos yacimientus -de preséncia umana mas antiguas el atual territóriu d'Estremaúra datan del periu Paleolíticu Inferiol. Enos yacimientus (mayoritariamenti superficialis) s'án atopau herramientas toscas de cualcita i, en menol miia, de granitu, peru nu s'án atopau restus de cadáviris umanus. La ténica gastá pa cuaharingal las herramientas consistia en harreal la piera con un precutol de piera u uesu hata conseguil puntas, muescas, hachas, picus... Los restus mas antigus se correspondin cola fasi meya el periu Achelensi (unus 700000 añus ha). Los yacimientus mas antigus s'alcuentran p'ondi ai piera adecuá pa tallal i costruil las herramientas, arreol de los rius i los grandis afluentis. Las zonas de mayol apeñuhamientu e yacimientus del periu Achelensi son: alreoris de Méria (riu Guadiana), riu Çuhal, pantanu e Valdecañas, riu Alagón, Herti i El Sartalehu. Los estrumentus mas destacaus desta epoca son el bifas, el endedol i el picu triédricu.
Paleolíticu meiu
S'án arrecohiu mu pocus restus nesta rehión. Tós ellus son del periu Musteriensi. Se costruyerun cola ténica pol mé la cual carculaban el grandol del estrumentu enantis d'estrael de la piera matrís un çalacu adecuau al estrumentu que pretendian cuaharingal. Los útilis mas caraterísticus eran las raeeras, denticulaus i puntas. Tós ellus son menus pesaus, menus toscus, atuñaus con una tenuluhia más avançá que los del Paleulíticu inferiol. Los lugaris ondi s'atopan yacimientus del periu Musteriensi se correspondin colos el periu Achelensi, es izil, alreol los rius. Sin embalgu, tamién s'án atopau restus en zonas bahas i meyas de sierras en Badahó, lo que eviéncia un mayol control territorial, una mayol capaciá d'abital ciertus lugaris i conseguil caça, alimentu i labutación en ellus.
Paleulíticu superiol
Duranti esta era apaici el Homo sapiens sapiens (el ombri atual) sobri la fás de la Tierra. Nesta epoca huerun hechus los grabaus i pinturas la cueva e Maltraviesu, santuáriu del arti cuatelnáriu, i de las Minas de Castañal d'Ibol. Toas son d'estilu Madaleniensi. Ena cueva e Maltraviesu, s'atopan grabaus de la silueta duna gabata, várius triángulus i algotras feguras heumétricas. Sobritó s'án atopau mas de 30 manus pintás en negativu i sin deu meñiqui la mayoria dellas. Nu s'án atopau restus que suhieran que huera abitá duranti esta epoca, inque sí d'epocas posterioris, polo que se puei concluil qu'era un lugal sagrau, nu d'abitación.
Neolíticu
Inque namás abemus una mihina datus al tentu el Epipaleulíticu ena atual rehión d'Estremaúra, el Neolíticu conllevó angunus cambeus ena susisténcia las comuniais umanas qu'abitan la rehión. Los mas emportantis son la entroución la ganaeria i la agricurtura, que s'incorporan a las ativiais de caça i recoleción ya desistentis. Eno que se refiei a la tenulohia, la encorporación mas emportanti es la e la cerámica que premitirá el almacenamientu los eceentis agrículas.
Ogañu los estuyus mas recientis consieran qu'el neulíticu en Estremaura esminció ena transición el VI al V miléniu a.C. Se supera asina el concetu de Neulíticu Tardiu que angunus autoris iban empreau, creyendu que la apaición de la agricurtura abria siu muchu mas tardia nesta zona d'España. Los yacimientus mas emportantis el Neulíticu Antigu son la cueva la Charneca (Oliva e Méria), el Lombu la Orca (Prasençuela), Boquiqui (Praséncia), la cueva d'El Conehal (Caçris) i Los Barruecus (Malpartia e Caçris). Desti úrtimu yacimientu procein las eviéncias d'agricurtura mas antiguas la rehión, que huerun fechás nel acaberu el VI miléniu e.C. Los endícius de domesticación animal son débilis, peru puei suponelsi que la domesticación animal es contempuránia a la entroución de la agricurtura. Nestus yacimientus s'án atopau cerámicas decorás, sobritó la varieá llamá "Boquiqui", pol belsi decumentau pol primel vezi nesta cueva e Praséncia.
Dendi el Neolíticu Meiu, a esmiençus el V miléniu a.C., apaici el megalitismu ena rehión. Desistin angunus puebraus conocius desta epoca, a namás angunus datus el yacimientu Los Barruecus. El chascu megalíticu, en cámbeu, abemus güena conocéncia, pues desistin una tupa apeñuhamientus de dólminis en divelsas comalcas la rehión. Grupus desti tipu de sepulcrus megalíticus puein atopalsi en Valéncia d'Alcántara, Ceillu, Santiagu d'Alcántara u Barcarrota, pol nu izil ehempraris arrutaus de gran enterés, cumu el dolmin de Lácara. Sin embalgu es mestel izil qu'esti chascu tieni gran perduráncia nel tiempu, perdurandu hata los prencipius la Eá el Bronci. Los enterramientus desta fasi audechan caraterizalsi pol micrulitus de sílis, cerámicas chanas i angunus ídolus praca.
El Neulíticu Acaberu es mehol conociu enos arrayus de Guadiana, con yacimientus cumu los de Araya u El Lobu, entri otrus a los que añiiremus el de Los Cañus de Çafra recientienti. S'esarrolla dendi el 3500 e.C. i sentará las basis pala apaición el Calculíticu, dendi el III miléniu a.C. Estus puebraus tiinin una verdaera vocación agrícula i ganaera. El su asiahamientu, celcana a tierras fértilis, audechan sel en suavis lomas arreol los caucis los rius. Las cerámicas se caraterizan pol sel pláticaenti lisas, con escasas decoracionis i hormas simpris. La cerámica mas endicativa es la "caçuela carená", que apaici corrientienti enos yacimientus de tol Suroesti peninsulal, demostrandu la entegración d'Estremaura drentu duna dinámica curtural común caraterizá pol encrementu demugráficu i el afianciamientu, ca vezi mas craru, de la agricurtura i la ganaeria.
Calcolítico
Duranti el Calculíticu u Eá de Cobri, las comuniais umanas preestóricas realiçan avancis nel esplotaeru agropecuáriu del meyu, se desarrolla la metalúlhia col eníciu de la tresholmación del cobri. Se prouci un esarrollu de la comprehiá social tantu estrutural cumu ideulóhicaenti: ai desigualdá de rolis i de bienis.
Estremaúra preromana
Entri los puebrus prerromanus más emportantis que abitarun Estremaura s'atopaban los Vetonis, assitiaus enas atualis províncias de Caçris i Salamanca, la província d'Ávila i parti de la e Toleu. Los lusitanus, que s'esperriaban pol centru-sul de la atual Estremaura i centru e Purtugal, puebru pastoril, inque al paicel eran más probis que los sus vizinus Vetonis i en sigún relatus angunus s'enliaban a arrepañal i asartal pa sobrivivil. Assitiaus al sul, entri Guadiana i Guadalquivil, s'alcuentraban los célticus, qu'eran prencipalmenti urbanus i ofrecierun poca resisténcia a las tropas romanas, polo que nu huerun estáculu pal avanci destas.
Estremaúra romana
La tierra desta confederación lusitana sufrió una Romanidación compreta i prehunda. El grau de romaniçación alcançau i la estensión de la província Ulteriol aconsehaban un gobielnu çalachau, naciendu la Lusitánia cumu província en tiempus d'Augustu (s. II a C.). La província e "Lusitania" estaba holmá pol gran parti d'Estremaúra, i Portugal central. Se hizun una tupa vereas de comunicación (carçás), grandis urbis, destacandu Méria, hundá nel 25 a.C., ciá mu senificativa nel Empériu Romanu i capital de Lusitánia. Un aspetu emportanti hue l'adoción de la luenga el empériu, basi de tolas huturas luengas romancis peninsularis. La capital de la província e Lusitánia, Emerita Augusta, se gorvió una ciá rica i pulia, que ná tinia qu'envidial a las otras capitalis de província ispanas, Tarracu i Córduba. Tinia una ámpria i cudiá redi de comunicacionis que la bandeaban pa uñila colas restantis capitalis de província i con algotras ciais; asín, el Caminu la Prata conetaba Astúrias con Emerita i con Itálica; otrus caminus ahilaban pa Córduba, a Olisipo (Lisboa), a Conimbriga (Coimbra), pasandu pola famosa puenti d'Alcántara. Méria canaliçó el comélciu i la via e la província pa Roma, norti d'África i Grécia. Nu ai dua que se consiguió un artu grau de bienestal. Estu lo demuestra el cilcu de Méria, escapás de acohel a 25.000 espetaoris. Vespasianu dió otru pasu ena romaniçación al conceel el derechu de ciaania latina a tolos abitantis de la Península Ibérica, facilitandu desti mó el que los ispanus puyeran aceel a un cargu púbricu. Nel s. III d.C. esmiençarun los pobremas. Tropas helmánicas, holmás pol bárbarus, chegarun a la província. Pol estu se hortificarun las ciais; desti tiempu datan las murallas de Méria, Cória i Caçris. El perigru chegaria nel s. V, ehandu a la província abaldoná i arruiná. La ciá de Catra Cecilia s'estinguió. Algotras, cumu Augustobriga, Cáparra i Iulipa (Çalamea e la Serena) quearun nel orviu, a pesal queal en pie hormidabris monumentus. La Lusitánia hue envaia primeru polos alanus i aluspués polos suevus. Con ellus entramus en epoca visigoa.
Sigrus XV, XVI i XVII
Un rahu caraiterísticu e la rehión hue l'emigración a América. Una tupa emigrantis huerun ombris en cata el pulu i la nombreria qu'España ya nu ofrecia endispués la caia e Graná en 1492, el mesmu añu que se descubrió América. Mesmamenti entri los conquistaoris destacan angunus estremeñus cumu: Hernán Cortés, conquistaol de Méhicu, Francisco Pizarro, quien uñió los territórios incas al Reinu d'España i Pedro de Valdívia, conquistaol de Chili que lo llamó "Nueva Extremadura", cuya capital era Santiago de Nueva Extremadura, unta la su queria, la pracentina Inés de Suárez.
Sigru XX
La segundera metá del sigru XX estuvu marcá pola sangria demugráfica ena rehión. Más de 800.000 presonas eharun Estremaura pa partil en cata una mayol prosperiá nalgotras rehionis españolas, cumu Pais Vascu, Madril u Cataluña, i nalgotrus paisis, cumu Fráncia, Alemaña u Olanda.
Gastronomiu
Estremaura es conocida polas deferentis preparacionis del guarru i las ocejas que se comin acompañaus de pan (comu los callos con manos de cerdo, caldereta de cordero, cabrito en cuchifrito, frite de cordero i el cabrito a la hortelana.
La cozina d'Estremaura enclui tamién algotras carnis comu la gallina (unu los engredientis prencipalis el cocido extremeño), la liebri (arroz con liebre), las ranas (ancas de ranas fritas ), pezis comu la tenca (tencas fritas ) i la trucha (truchas con  jamón), o el alagartu (lagarto con tomate). Los condimentus utilizaus con más frecuencia son el poleu, el aju, el laurel o l’anís
Entri los pratus populares básicus ganan los basaus en los garbanzos, los frijolis, las patatas, la calabaça, las castañas, la cebolla i los pimientus: el cocido extremeño, el potaje de garbanzos y judías blancas, la sopa blanca de ajos, el potaje de castañas secas, les habichuelas i la olla con "asaúra".
Angunus alimentus ancestralis estremeñus son las migas i gachas, entri las que destacan las migas con torreznos.
Los embutius es otra las epecialiais la gastronomia estremeña, huendu mu emportantis la morcilla «Felisa» (a base de sangri i cebolla), morcillas de cabezá, morcillas patateras, morcillas de calabaça, las «chacinas», el lomu i el jamón curau, la longaniça i los chorizus.
Los dulcis regionalis son preparaus a basi miel, manteca, harina i azeiti i enclui buñuelus, madalenas, perrunillas, galletas, rosquillas de vinu, roscas fritas, coquillus de miel, ijuelas, gachas estremeñas, bollus fritus, froretas, socochonis hurdanus i las jeringas.
Palras
En Estremaura la única luenga reconocia cumu oficial es el castillanu, nu ostanti nel su territóriu se palran otras:
Toleu
Toleu (el latín Toletum; en árabi: Ṭulayṭulah); en judeoespañol Toldoth -puebrus, en ebreu-; en mozárabi: Tolétho) es una ciá assitiá n'España central, capital dela provincia del mesmu nombri i dela comunidá autónoma de Castilla-La Mancha. Amás, el monicipiu es considerau individualmenti comu una comarca ena división hecha pola Diputación Provincial.
La ciá s´alcuentra ena marhin derecha e riu Tahu, nun monti e cien metrus d´artura sobri el riu, el cual la bordea pola su basi, hormandu un prenunciau meandru conociu cumu tornu el Tahu.
Afinas
Las Afinas (, trascrebiu en latín cumu Aphidnae i avezis en singulal Ἄφιδνα) son una aldeina u δῆμος ateniensi nu mu largu de Maratón, al noresti el Ática. La tradición ateniensi hazi rescrecel desti demu a Tirteu, cantautol elehias marcialis. Tamién enas Afinas Tesseu encurtó a Elena de la que cudió la mairi el rei ateniensi, Etra. Esti demu lo tomarun endispués los helmanus della, los Dioscurus de que le didun enteracionis d’estal pallí.
Toleu
Tamién s´alcuentra esti nombri en varias ciáis enus Estaus Unius, la mas famosa assitiá en Ohio, asín cumu en Belici, Brasil, Colómbia o Hilipinas.
Clima
Toleu tiini un clima meiterráneu con tendencia continental, con mu escasas lluvias que se concentran en primavera i a finalis el otoñu, con sequía estival acusá i emportanti oscilación térmica diaria. Las temperaturas son frescas en ivielnu, con yelás frecuentis inque menoris qu´en otras zonas de la rehión, i artas en vranu, con máisimas que normalmenti superan los 40º.
Puebración
Fatoris cumu el aumentu el preciu dela vivienda en Mairil i la mejora delas comunicacionis, que assitian a Toleu a solu veinti minutus de la estación d´Atocha de Mairil gracias al Tren d'Alta Velocidá, an prevocau un huerti aumentu dela puebración toleana enos úrtimus añus.
Estoria antigua
El primel asentamientu fihu el que se tiini conocencia ena uguañoti ciá e Toleu es una seri e castrus, sobri los que aluspués se hormó la ciá celtibérica amurallá, unu e los mas emportantis centrus de los carpetanus. Unu d´estus primerus asentamientus s´assitia nel «Cerro del Bú» ("Lombu el Bú"), un lombu e la orilla gocha e riu Tahu, nel que s´an conseguiu abondus restus en escavacionis realizás, i que se puein vel nel uguañoti Museo-Hospital de Santa Cruz, en Toleu. Nel añu 193 eC, i endispues una gran resistencia, Marco Fulvio Nobilior conquista la ciá. Los romanus la recostruyun i la hucheun Toletum, ena província Cartahinensi. La ciá esarrolló una emportanti endustria el yerru que la llevó a creal moneas. La zona ondi s´assitiaba la ciá sufrió un hondu procesu e romanización, cumu atestiguan los numerosus restus de villas romanas, especialmenti ena ribera e Tahu. Los romanus ehun abondus restus ena fas toleana, entri ellus un imponenti acuedutu, uguañoti destruiu ena su totaliá.
Estoria medieval
Aluspues los primerus ataquis bárbarus, se golvierun a eifical las antiguas murallas con ohetivus defensivus; aún con esu, nel añu 411 hue conquistá polos alanus, quienis huerun a la su vezi vencius polos visigous nel añu 418. Una vezi venciu Agila I, Atanagildo assitió la su corti ena ciá i posteriolmenti, con Leovigildo, se convirtió en capital el reinu ispanugou i en arzobispau, colo que tomó gran emportancia cevil i relihiosa (cumu preban los "Concilius de Toleu"). Mu cerca e Toleu, ena villa e Guadamur, s´alcuentró el "Tesoro de Guarrazar", escecional conhuntu e coronas votivas de los reis visigous.
Nel añu 711 hue conquistá pol Tarik i pasó a hormal parti el domeñu musulmán, perdiendu la capitaliá. Los árabis la hucheun Tulaytulah (en árabi طليطلة).
El predomeñu la puebración mozárabi la convirtió mu plontu en un focu e continus pobremas pa Córdoba. En 797 (sigún Claudio Sánchez Albornoz en 807, i 800 sigún Julen García López), duranti el emiratu d´Alhakán I, tuvu lugal un levantamientu contra Córdoba. El emir envió al muladí oscensi Amrús ben Yusuf (conociu como Amorroz enas crónicas cristianas) pa sometel la ciá. Amrús diesmó a los muladís localis meyanti un cruel ardid. Se trata el sucesu conociu cumu la "jornada del foso". Amrús organizó una fiesta nel palaciu el gobernaol i envitó a manducal a los muladís prencipalis de la ciá. A las puertas la resiencia, hizu assitial unus verdugus i, a miía que diban chegandu los envitaus, se les cortaba el cuellu, siendu tirau el cadável a una trinchera (velaquí el polque el nombri con que se tiini conocencia d´esti episodi). D´esta horma, el emir consiguió sometel pol un tiempu a los toleanus. Nu ostanti, éstus golviun a rebelalsi nel 811 i nel 829, aluspues de bel espenau.
Finalmenti, Abd al-Rahman III acabihó cola rebelión de la ciá e Toleu (juliu de 932), aluspués dun asediu e dos añus, ehándula bahu el califatu cordubés. Al cayel el califatu (sigru XI), Toleu se convirtió nun emportanti reinu e taifa, que nu ostanti, tuvu que pagal parias a los reis de Castilla pa conserval la su endependencia.
El 25 e mayu e 1085, Alfonso VI de Lión i Castilla entra en Toleu, medianti un alcuerdu previu con el Taifa que la gobernaba. Meyanti el alcuerdu e capitulación, el rei castellanu i lionés someti el reinu garantizandu a los puebraoris musulmanis la seguráncia las sus presonas i posesionis. El rei dió huerus propius a ca una las minorias desistentis: mozárabis (Toleu era un emportanti centru mozárabi, con liturhia propia, la ispanu-mozárabi, qu´entovia se conserva), musulmanis i hudius, posteriolmenti rehundius pol Alfonso VII nel Hueru e 1118. Endispués la conquista e la ciá, chegó el periou e mayol esplendol de Toleu, d´una gran entensiá curtural, social i política. La Escuela e traducioris de Toleu, florecienti duranti los sigrus XII i XIII, asín cumu las numerosas obras d´arti civilis i relihiosas, las cualis ehun una emportanti huella ena ciá.
Tras la conquista, se premitió la prática relihiosa e las comunidais hudia i musulmana, peru esta atitú nu se mantuvu duranti abondu tiempu. Los cristianus costruyun la nueva catedral sobri la mesquita mayol, que a la su vezi s´alcuentraba assitiá sobri la antigua catedral visigoa.
Duranti la guerra civil castellana, Toleu runchó huntu a Pedro I i, aluspués de sufril un largu asediu, hue conquistá en eneru e 1369. Duranti tola Edá Meia la ciá hue creciendu: nel sigru XIV recibió privilehiu ferial, i nel XV se convirtió en unu los prencipalis proucioris pañerus castellanus, ativiá que se sumó a las ya desistentis d´acuñación de moneas, fabricación d´armas, endustria sedera, etc. N´esta espansión participó e horma ativa la puebración hudia, hata la su espulsión en 1492.
Estoria moerna
Los Reis Católicus urbanizun i agrandun la ciá, i ena catedral toleana se proclamó a Juana i Felipe el Hermoso cumu erederus de la corona castellana (1502).
Hue una e las primeras ciáis que se uñó a la regüelta e las Comuniáis (1520), con derihentis cumunerus cumu Lasso de Vega i Padilla. Tras la derrota cumunera en Villalar, los cumunerus toleanus, derihius pol María Pacheco, la viuda e Padilla, huerun los que mas resistencia diun a los desinius de Carlos V, hata la su rendición en 1522. Toleu se convirtió en una e las capitalis el imperiu.
Posteriolmenti, cola decisión de tresladal la corti a Mairil, adotá pol el su ihu Felipe II, nel añu 1561, la ciá perdió gran parti el su pesu políticu i social. La ruina e la endustria testil aumentó la decaencia e Toleu, que sigui a la e la propia estoria d´España.
La costitución de la Real Compañía de Comercio y Fábricas (Rial Compañia e Comerciu i Fábricas), en 1748, nel marcu e renovacionis borbónicas ispirás pola Ilustración, trahu un brevi resurhil de la ciá, peru a meyaus el sigru XVIII estaba e nuevu arruiná.
Estoria contemporánea
Al estrumpil la Guerra Cevil española, la ciá queó en zona republicana. Nel Alcázar, sei e la Acaemia d´Enfanteria, se queó un grupu e sublevaus al mandu el Coronel Moscardó, que resistió endi el 21 e huliu hata la chegá e las tropas el heneral Varela (28 e setiembri e 1936). Esti episodiu, de resonancia mundial, hue mu gastau pola propaganda franquista. El alcázar, casi completamenti destruiu nel asediu, hue recostruiu totalmenti posteriolmenti.
Almenistración
L´almenistración de la ciá correspondi al Ayuntamientu, hormau pol 25 concehalis lehius pol sufrahiu universal ca cuatru añus n´una circuscrición única con listas afechás. Enas úrtimas elecionis presentun listas en Toleu cincu partius políticus: Partido Popular (encaezá pol el anteriol alcardi, Jose Manuel Molina), Partido Socialista Obrero Español (encaezá pol el vicipresienti la "Junta de Comunidades de Castilla-La Mancha" i uguañoti alcardi, Emiliano García-Page), Izquierda Unida (Aurelio San Emeterio), Partido Demócrata Español i Tierra Comunera. Los tres primerus partius consigun representación: el PP, doci concehalis; onci el PSOE e IU, dos. Las dos hormacionis de gocha hizun un patu e gobiernu que llevó a la alcardia al candiatu socialista, Emiliano García-Page.
Meius de comunicación
Ena ciá se pubrican diversus periódicus localis i províncialis. Amás, periódicus nacionalis cumu el ABC pubrica diariamenti una amplia seción local. Entri los periódicus localis destacan "La Tribuna de Toledo", "El Día de Toledo" i el de bardi "Noticias Toledo". Semanalmenti s´eitan las rivistas d´enhormación heneral "Ecos" i "Aquí".
Tamién ai meyus localis en telivisión, arradiu e Internet. En Toleu está la sei central la telivisión púbrica rehional, Castilla-La Mancha Telivisión, amás ai seis telivisionis localis aparti las nacionalis: Localia, Canal Diocesano-Popular TV, Teletoledo, Canal Noticias Continuo, Canal Regional de Noticias i La Tribuna Televisión. En cuantu a emisoris d´arradiu, están la decana "Radio Toledo (Onda Cero)", la "COPE", la "Cadena SER", "Radio Nacional de España", "Radio Castilla-La Mancha" i "Radio Aquí", algotrus arradius son la vecinal "Onda Polígono" i la diocesana "Radio Santa María". Drentu los meyus dihitalis i socialis, "Onda Toledo", "Toledo Mágico" i "Toledo Digital". En lo que pudríamus definil cumu "confidencialis", "El Digital Castilla-la Mancha", "TOLEDOCIO.COM" i "WEBTOLEDO".
Pisum sativum
L'arvilla (Pisum sativum) es una planta que se cautiva pala su producion debiu a la su semilla comestibli. La planta posei un sistema vegetativu pocu desarrollau enque con una rais pivotanti que tiendi a prohundizal bastanti. Las ojas están holmás por paris de foliolus terminaus en çarcillus. Las enflorescencias nacin arracimás en brácteas foliáceas que s'ensertan enas assilas de las ojas. Las semillas (arvillas) s'alcuentran en vainas d'entri 5 a 10 cm de largu que contienin entri 4 i 10 uniais.
S'án alcontrau restus fosilizaus d'arvillas en yacimientus arqueológicus del Próssimu Orienti que datan de hazi abati 10.000 añus. Las especiis cautivablis aparecierun relativamenti pocu endespues del trigu i la cevá, polo que se suponi que ya se cautivavan házia el 7800 e. C. En el 2000 e. C. el su cautivu se via destendiu por Uropa i házia el esti a la Índia, enque ata el sigru XVI namás se gastaba en granu secu o comu forraji. A partil d'essi momentu, escomençó a gastal-se tamien el granu limpiu.
Anatoli Solovianenko
Anatoli Solovianenko (Donetsk, 25 de setiembri de 1932 – Kozin, 29 de júliu de 1999) hue un cantanti d'opera.
Miño de Medinaceli
Miño de Medinaceli es un monicípiu assitiau ena província Sória, en Castilla i Lión, España. Tini 99 abitantis nun ária e 56,25 qm² i una densiá de puebración de 1,75 ab./qm².
Joe Alaskey
Joseph Francis "Joe" Alaskey III (17 abril de 1952 – 3 hebreru de 2016) hue un atol estau-uniensi.
Gabón
Gabón, tamién conociu comu Repúbrica Gabonesa es un país d'África. Hazi arrayu con Guinea Equatorial i Camerún al norti, al sul i esti cona Repúbrica del Congu i al oesti con el Golfu de Guinea.
Escú d'España
El escú de España es el símbolu heráldicu que representa a España. Cumu símbolu enstitucional está regulau i es empleau pol el Gobiernu i las enstitucionis derivas. La Presidencia del Gobiernu, los destintus ministerius i la Administración de Justicia gastan el mesmu símbolu, mentris que el rei i la prenzesa de Asturias ostentan otrus escús tamién regulaus pol lei de manera ofizial. Argunas enstitucionis cumu el Senau, el Congresu delos Diputaus, el Conseju de Estau, el Conseju General del Podel Judicial, el Conseju General dela Abogacía, el Cuerpo de Abogaus del Estau, el Cuerpu Nacional de Policía o el Servicio de Vigilancia Aduanera tamién gastan escús propius, basaus nel escú de España. El escú de España se rigi pola Lei 33/1981.
Langostu
Los langostus [la͂ŋˈɡoʰtʰʊʰ] o cañafotis [kaɲaˈɸotɪʰ] costitúin el subordin delos Caelifera que pretenecin al ordin delos ortópterus i se destacan por tenel las entenas más cortinas que'l restu de ortópterus. Son erbívorus i prejudicialis palos campus quandu son pragas, comu el casu dela langosta que pa finalis del XIX causó grandis esgalaçus en Trugillu i ena cuenca de Guadiana.
Sinonimia
El nombri común en estremeñu es el de langostu, enque enos puebrus del ponienti gastan cañafoti i variantis, palabra comparanti ala portuguesa gafanhoto.
Descrición
Los langostus se destacan por tenel un tarsu con tres cachus o menus, unas entenas cortas, tímpanus alos laus del bandul i un ovopositol cortu. El tamañu, arreglu alas especiis i la edá, ván dendi el 1,5 cm ata los 10, acibiendu las especiis más grandis el nombri de cigarronis. Las hembras son más grandis que los machus.
Las patas las tienin apreparás pa pegal grandis saltus, assinque son largas i huertis. Delas alas que tienin, namás las traseras le premitin volal porque son bembranosas, puestu que las delanteras no son aparentis por sel coriacias.
Los coloris que tienin ván arreglu ala especii i el ambienti andi se crían, puyendu escamuflal-si facimienti entre la fusca, el ramagi, las ojas o el suelu sigún tengan colol pardu, terrizu o verdi.
Los uevinus ván cubiertus con una espuma que los tapa quandu la incubación, siendu las puestas entre 1000 i 10000 uevinus.
Virus
En biología, un virus (del latín virus y esti del griegu:ἰός «toxina» o «venenu») es un agenti infeciosu microscópicu acelular que solu puei multiplicalsi drentu de las células d'otrus organismus.
Los virus infectan tós los tipus d'organismus, dendi animalis, hongus, plantas, hata bacterias y arqueas. Tamién infectan a otrus virus; en esi casu recibin el nombri de virófagus. Los virus son demasiau pequeñus pa puel sel observaus con l'ayuda d'un microscopiu ópticu, guipal a través de microscopía óptica
El primer virus conocíu, el virus del mosaicu del tabacu, hue descubiertu por Martinus Beijerinck en 1899, y actualmenti s'án descritu más de 5000, si bien argunus autoris opinan que puerían existil millonis de tipus diferentis. Los virus se hallan en casi toïtus los ecosistemas la Tierra y son el tipu de entidá biológica más abundanti. El estudiu de los virus recibi el nombri de virología, una rama de la microbiología.
A diferencia de los prionis y viroidis, los virus se componin de dos o tres partis: el su material genéticu, que porta l'enhormación hereditaria, que puei sel ADN o de ARN; una cubierta proteica que protegi a estus genis —llamá cápsidi— y en argunus tamién se puei encontral una bicapa lipídica que los rodea cuandu s'encuentran huera de la célula —denominá envoltura vírica—. Los virus varían en la su forma, dendi simplis helicoidis o icosaedros hata estructuras más complejas. El origin evolutivo los virus aún es inciertu, argunus puerían avel volucionau a partil de plásmidus (fragmentus d'ADN que se muevin entri las células), mientras qu'otrus puerían avelsi originau dendi bacterias. Además, dendi el puntu de vista la volución d'otras especis, los virus son un meyu importanti de transferencia horizontal de genis, la cual incrementa la diversidá genética.
No tós los virus provocan malotias, ya qu'una hartá virus se reproducin sin causal nengún dañu al organismu infectau. Argunus virus comu'l VIH puein producil infeciones permanentis o crónicas cuandu'l virus continúa multiplicándosi en el cuerpo evadiendu los mecanismus de defensa del huésped. En los animalis, sin embargu, es frecuenti que las infeciones víricas produzcan una respuesta inmunitaria que confieri una inmunidá permanenti a la infeción. Los microorganismus comu las bacterias tamién tién defensas contra las infeciones víricas, conocías com'sistemas de restrición-modificación. Los antibióticus no tién efectu sobri los virus, pero s'án desarrollau medicamentus antiviralis pa tratal infeciones potencialmenti mortalis.
Notas
<references group="n."/>
Nuversidá d'Estremaúra
La Nuversidá d'Estremaúra (oficialmenti en castellanu: Universidad de Extremadura) es un centru nuversitariu assitiau n'Estremaúra, i tuvu nacencia en 1973 (enque es a finalis delos 60 cuandu esmiençan a deprendel-si angunas materias nuversitarias ena región).
A pesal dela su relativa joventú i d'estal vertebrá nuna estrutura de campus nuversitarius multidisciplinaris, la su devisión dendi el origin en dos semidistritus, con seis en Caçris i Badajós (capitalis delas dos provincias que horman la comunidá autónoma d'Estremaúra) i un prencipiu d'equilibriu respetu del su desarrollu, á hechu que en esta nuversidá las facultais i escuelas aigan teníu un protagonismu bastanti emportanti ena via nuversitaria. Es pol essu que los centrus dela nuversidá estremeña sonin los lexis al reol delos cualis se desenreoa el aprendizagi nuversitariu superiol, la envestigación, docencia i gran parti delas atividais d'estensión nuversitaria ena su aceción mas ampria.
La Nuversidá d'Estremaura cuenta con quatru campus: Badajós, Caçris, Méria i Praséncia.
Campus Virtual dela UEx
El Campus Virtual dela Nuversidá d'Estremaúra (CVUE) premiti compremental la educación que los alunus recibin enas aulas. Sostribandu-si enas nuevas tenologías dela información i la comunicación, se pretendi dotal tantu a professoris i alunus, comu a pressonal d'alministración i servicius, de herramientas que amprian i mejoran los processus d'enseñaeru-aprendizagi i de labutu cordinau. La UEx promuevi la colaboración virtual pa lleval a cabu estos processus, rompiendu d'esta horma con modelus más traicionalis.
El CVUE aloja CALA, el Campus Libri i Abiertu, ondi s'encuentra Epistemowikia.
Harrisburg
Harrisburg es una ciá estauniensi, capital el estau (Commonwealth) Pennsylvania, con 49.528 abitantis (2010).
Organismu
Un sel vivu u organismu es un conjuntu material d'organización compleja, en la qu'intervienin sistemas de comunicación molecular que lo relacionan internamenti y con el meyu ambienti en un intercambiu de matéria y nirgía d'una forma ordená, teniendu la capacidá de desempeñal las hunciones básicas la vía que son la nutrición, la relación y la reprodución, de tal manera que los seris vivus huncionan por sí mesmus sin perdel el su nivel estructural hata la su muerti.
La matéria que componi los seris vivus está formá en un 95 % por cuatru elementus (bioelementus) que son el carbonu, idrógenu, ossígenu y nitrógenu, a partil de los cualis se forman biomoléculas:
Estas moléculas se repitin constantementi en toïtus los seris vivus, polo que'l origin dla vía procedi d'un antecesor común, pues sería mu improbabli que hayan aparecíu independientementi dos seris vivus con las mesmas moléculas orgánicas. S'án encontrau estromatolitus con una antigüedá de 3700 millonis d'añus, polo que la vía puería avel surgíu sobri la Tierra hazi 4100-3800 millonis d'añus.
Tós los seris vivus están constituíus por células (guípesi teoría celular). En el interior d'éstas se realizan las secuencias de reacionis químicas, catalizás por enzimas, necesarias pala vía.
La céncia qu'estudia los seris vivus es la biología.
TUNEL
thumb|250px|right|Hígadu de ratón mostrandu una célula apoptótica teñía con TUNEL El Marcau de final e corti d'dUTP e Terminal deoxinucleotidil transferasa (TUNEL polas sus siglas en inglés) es un métodu pa detectal fragmentación d'ADN marcandu el fragmentu terminal e los ácidus nucleicus.
Métodu
El TUNEL es un métodu común pa detectal fragmentación d'ADN debía a cascás e señalización apoptóticas. El ensayu se basa en la presencia de cortis en el ADN los cuális se puen identifical pola terminal deoxinucleotidil transferasa o TdT, una enzima que catalizará l'adición e dUTPs que son marcaus secundariamenti con un marcador. Tamién puría marcal células qu'án sufríu dañu severu en el ADN.
Nuversidá de Burgus
La Nuversidá de Burgus es una nuversidá hundá en 1994 comu escisión dela Nuversidá de Valladolís a partil del campus qu'ésta tinia ena ciá de Burgus.
Centrus
La Nuversidá de Burgus tien 5 centrus propius:
Amás, la nuversidá cuenta con otrus 3 centrus ascritus:
Assitiamentu
La Nuversidá de Burgus tieni los sus centrus assitiaus en dos campus: